Unser frûntlich gruos vor, lieben getrûwen. Ûns hat fûrgeleit Hanns Siber
von Signouw, unser burger, wie das Heinrichs Mettenholtz seligen ewirtin ime
ettwas wines habe verbotten, von sache wegen, die von Peter Zerflue seligen darüerent.
Das nimpt ûns ettwas unbillich, ob das also ist, wand die sachen lang sint gestanden.
Harumb so ist unser meinung, das ir ze stund verschaffint soeliche verbott abgetan werden.
Hat denn die Mettenholtzin an unsren burger vorgenannt ûtzet ze sprechen, rechtes wil
er ir gehorsam sin, vor uns oder ze Signouw weders si wil, dar an ouch dieselbe frouw
billich sol ein benuegen han, wand ir ouch wol verstand, das die zuesprûch ane erfordren des
rechten ze lang sind gestanden. Doch wie dem sy, soellen wir jederman sines rechten wolgoennen.
Datum vigilia purificationem anno etc xxx etc
Schulthes und rat
zuo Bern